Diari Oficial de la Generalitat Valenciana


Sumari del DOGV 8432, del 27-11-2018 (2018/11982)

ACORD de 16 de novembre de 2018, del Consell, pel qual s'autoritza incrementar el límit quantitatiu per a comprometre despesa plurianual a càrrec de la línia de subvenció S0170, Obres i serveis d'infraestructures agràries en municipis, de l'annex de transferències i subvencions de capital del programa 531.10, Estructures agràries, de la Conselleria d'Agricultura, Medi Ambient, Canvi Climàtic i Desenvolupament Rural (VL 12.005/18-017).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8432

Data del DOGV
:   27-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11542


Data del document
:   16-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de novembre de 2018, del Consell, pel qual s'autoritza incrementar el límit quantitatiu per a comprometre despesa plurianual a càrrec de la línia de subvenció S0170, Obres i serveis d'infraestructures agràries en municipis, de l'annex de transferències i subvencions de capital del programa 531.10, Estructures agràries, de la Conselleria d'Agricultura, Medi Ambient, Canvi Climàtic i Desenvolupament Rural (VL 12.005/18-017). [2018/11084]  
  
  
En l'annex de transferències i subvencions de capital del programa 531.10 Estructures agràries s'inclou la línia de subvenció de concurrència competitiva S0170, Obres i serveis d'infraestructures agràries en municipis, amb una dotació inicial d'1.300.000 euros, que es va incrementar fins a 5.300.000 per Acord del Consell de 16 de febrer de 2018, a causa de la gran demanda per part dels ajuntaments i entitats locals menors, per a condicionar camins rurals. En la convocatòria, d'abast pluriennal, es van fixar com a imports globals màxims, 4.493.600 euros per a 2018 i 910.000 per a 2019.  
Una vegada finalitzat el termini de presentació dels projectes d'obres, analitzades les sol·licituds i atesos els imports de les obres de les sol·licituds seleccionades, hi ha una part d'aquestes que supera els 80.000 euros, per la qual cosa els ajuntaments en la seua contractació sols podran aplicar el procediment obert simplificat previst en la Llei 9/2017 de contractes del sector públic, la tramitació administrativa del qual fa inviable que puguen executar-se a càrrec de l'anualitat 2018 i hauran d'imputar-se a l'anualitat 2019, en un import màxim de 3.648.290,73 euros, per la qual cosa la Conselleria d'Agricultura, Medi Ambient, Canvi Climàtic i Desenvolupament Rural, per a poder concedir les ajudes a càrrec de 2019, planteja la necessitat d'incrementar el límit que per a assumir compromisos a càrrec d'exercicis futurs, estableix l'article 40 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
A aquest efecte, i en virtut del que es preveu en l'apartat 4 de l'article 40 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió de 16 de novembre de 2018,  
  
  
Acorda  
  
Autoritzar incrementar el límit quantitatiu que estableix l'article 40.3 de la Llei 1/2015, per a comprometre despesa en l'anualitat 2019, a càrrec de la línia de subvenció S0170, Obres i serveis d'infraestructures agràries en municipis, de l'annex de transferències i subvencions de capital del programa 531.10, Estructures agràries, d'acord amb el detall següent:  
  
Exercici Límit actual Límit modificat  
0768 386.455,00 3.648.290,73»  
  
  
  
València, 16 de novembre de 2018  
  
La consellera secretària,  
MÓNICA OLTRA JARQUE